Toimittaja Michael Wolff on puolustanut tänään julkaistua kohukirjaansa Yhdysvaltain presidentistä Donald Trumpista.

Wolffin mielestä Trumpilla ei ole minkäänlaista uskottavuutta kritisoida häntä.

– Minun uskottavuuttani kyseenalaistaa mies, jolla itsellään on vähemmän uskottavuutta kuin kenties kenelläkään, joka on maan päällä kulkenut, Wolff sanoi NBC-uutiskanavan haastattelussa. (siirryt toiseen palveluun)

Wolff haastatteli Fire and Fury: Inside the Trump White House -kirjaansa varten 200 Trumpin lähipiiriin kuuluvaa henkilöä.

Wolffin mukaan kaikkien haastateltavien näkemys presidentistä oli samanlainen.

– Hän on kuin lapsi, Wolff kiteytti.

Trumpin mukaan Wolffilla ei ollut mitään pääsyä Valkoiseen taloon eikä hän koskaan päässyt presidentin puheille. Wolff sanoi NBC-kanavalle olevansa täysin varma siitä, että hän on puhunut presidentin kanssa tehdessään kirjaa.

Lue lisää:

Trump yllättyi vaalivoitostaan eikä halunnut Valkoiseen taloon – Uuden paljastuskirjan 5 tärkeintä väitettä

Aiheesta muualla:

Trump has no credibility - Fire and Fury author Michael Wolff (siirryt toiseen palveluun)

Fire and Fury live reading: Follow our journey through Trump´s White House courtesy of Michael Wolff´s expose (siirryt toiseen palveluun)